b'\n_START_ARTICLE_\nIzvorna koda\n_START_PARAGRAPH_\nIzv\xc3\xb2rna k\xc3\xb3da (angle\xc5\xa1ko source code) je skupina navodil napisana v programskem jeziku, namenjena la\xc5\xbejemu razumevanju in hitrej\xc5\xa1emu razvoju. V sodobnih programskih jezikih je izvorna koda po navadi razdeljena v ve\xc4\x8d datotek. Izvorna koda ra\xc4\x8dunalni\xc5\xa1kega programa je skupek datotek, ki jih ra\xc4\x8dunalnik prevede v strojno kodo. Izvorna koda se lahko prevede s pomo\xc4\x8djo prevajalnika v strojno kodo pred razpo\xc5\xa1iljanjem ali pa uporabni\xc5\xa1ki ra\xc4\x8dunalnik program sam prevede v bitno kodo (bytecode) s pomo\xc4\x8djo prevajalnika JIT._NEWLINE_Nekateri vi\xc5\xa1ji programski jeziki nimajo ve\xc4\x8d izvorne kode v klasi\xc4\x8dnem pomenu \xe2\x80\x93 to je nabor programskih ukazov napisan v vrsticah z uporabo (obi\xc4\x8dajno specializiranega) urejevalnika besedila. V tem primeru je to skupek grafi\xc4\x8dnih povezav ali na nek drug na\xc4\x8din predstavljene funkcionalnosti programa. V tem primeru\xc2\xa0\xc2\xbbizvorno kodo\xc2\xab\xc2\xa0predstavljajo datoteke nastale pri takem na\xc4\x8dinu programiranja.'